EkBass/fiwiki-20250220-pages-articles huggingface dataset:
Ellikqalan piiri

Ellikqalan piiri (karakalpakiksi Ellikqala rayonı, ) on paikallishallintoalue Uzbekistaniin kuuluvan Karakalpakstanin tasavallan itäosassa. Sen pinta-ala on 5 420 neliökilometriä ja asukasmäärä 171 000 henkeä (vuonna 2024). Piirin hallinnollinen keskus on Bostanin kaupunki. Ellikqalan piiri rajoittuu etelässä Tórtkúlin, lännessä Beruniyn ja pohjoisessa Taxtakópirin piireihin sekä idässä Navoiyn ja lounaassa Xorazmin alueisiin. Alueella on useita Amudarjasta vetensä saavia kastelukanavia, muutamia järviä ja Kyzylkumin aavikolle johtavia poistovesikanavia. Vuonna 1977 perustettuun piiriin kuuluu yksi kaupunki, yksi taajama, 13 maaseudun itsehallintoaluetta ja 91 maaseutuasutusta. Kaupunkiväestön osuus on 12 prosenttia (vuonna 2024). Asukkaat ovat etupäässä uzbekkeja ja karakalpakkeja. Piirin maatalous tuottaa puuvillaa, vehnää, riisiä, vihanneksia, perunaa, meloneja, hedelmiä, lihaa, maitoa ja vuotia. Lisäksi on puuvilla- ja tekstiili-, rakennustarvike-, juoma- ja elintarviketeollisuutta. Alueella on lukuisia muinaisia linnoituksia kuten Topıraq qala, Ayaz qala ja Úlken Gúldirsin. Historiallisten kohteiden lisäksi pyritään kehittämään luonto- ja kulttuurimatkailua. ==Lähteet== Luokka:Karakalpakstanin piirit
Namibian presidentti

Namibian presidentti on Namibian valtionpäämies, hallituksen johtaja ja puolustusvoimien ylipäällikkö. Presidentti valitaan yksinkertaisella enemmistöllä suoralla kansanvaalilla, tarvittaessa järjestetään toinen kierros. Toimikauden pituus on viisi vuotta, ja sama henkilö voidaan nykyisin valita korkeintaan kahdelle kaudelle. Ehdokkaiksi voivat asettua 35 vuotta täyttäneet syntyperäiset namibialaiset, jotka ovat vaalikelpoisia parlamenttivaaleissa. Parlamentti voi erottaa presidentin 2/3:n äänienemmistöllä, jos se katsoo hänen rikkoneen perustuslakia. == Luettelo presidenteistä == Nr. Kuva Nimi Kausi Puolue 1 Sam Nujoma 21.3. 1990–21.3. 2005 SWAPO 2 Hifikepunye Pohamba 21.3. 2005–21.3.2015 SWAPO 3 Hage Geingob 21.3. 2015 – 4.2. 2024 SWAPO 4 Nangolo Mbumba 4.2. 2024 alkaen SWAPO 5 Netumbo Nandi-Ndaitwah (Valittu 4.12.2024) (21. maaliskuuta 2025 alkaen) SWAPO == Lähteet == *
Bratislawa Youghurt

Bratislawa Youghurt (myös BY) on tunnettu soluyhteisö Teekkarikylässä Espoon Otaniemessä. Teknillisen korkeakoulun opiskelijoiden 1980-luvulla perustama soluyhteisö on Suomen vanhimpia. Solun perustajat osallistuivat 1980-luvulla urheilukilpailuihin Elysée Diggers -joukkoeella, jonka nimi vaihdettiin myöhemmin yhteisön nykyiseen muotoon Bratislawa Youghurt. Bratislawa Youghurt sijaitsee Aalto-yliopiston ylioppilaskunnan Jämeräntaival 6:n ylimmässä kerroksessa, mihin se muutti Jämeräntaival 7:n ja 5:n kautta. BY:n kerrosnaapurina on toinen Otaniemen pitkäaikaisista soluyhteisöistä, Joutomiehet. BY:lle haetaan ylioppilaskunnan normaalin asuntojonon kautta. == Lähteet == == Aiheesta muualla == * * Bratislawa Youghurt Instagramissa Luokka:Aalto-yliopisto Luokka:Teekkarikulttuuri
Rødtvetin kirkko

Rødtvetin kirkko () on Oslon kunnassa Norjassa sijaitseva tiilinen pitkäkirkko vuodelta 1978. ==Kuvia== Rødtvedt interiør.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Sinsenin kirkko

Sinsenin kirkko () on Oslon kunnassa Norjassa sijaitseva betoninen pitkäkirkko vuodelta 1971. ==Kuvia== Rødtvedt interiør.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Skøyenin kirkko

Skøyenin kirkko () on Oslon kunnassa Norjassa sijaitseva tiilinen pitkäkirkko vuodelta 1989. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Stovnerin kirkko

Stovnerin kirkko () on Oslon kunnassa Norjassa sijaitseva tiilinen pitkäkirkko vuodelta 1979. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Sørkedalenin kirkko

Sørkedalenin kirkko () on Oslon kunnassa Norjassa sijaitseva tiilinen pitkäkirkko vuodelta 1865. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Tonsenin kirkko

Tonsenin kirkko () on Oslon kunnassa Norjassa sijaitseva tiilinen pitkäkirkko vuodelta 1961. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Torshovin kirkko

Torshovin kirkko () on Oslon kunnassa Norjassa sijaitseva kivinen pitkäkirkko vuodelta 1958. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Ullernin kirkko (Oslo)

Ullernin kirkko () on Oslon kunnassa Norjassa sijaitseva kivinen ristikirkko vuodelta 1903. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Ullernin kirkko

Ullernin kirkko voi tarkoittaa seuraavia Norjassa sijaitsevia kirkkoja: * Ullernin kirkko Oslossa * Ullernin kirkko Sør-Odalissa
Vestre Akerin kirkko

Vestre Akerin kirkko () on Oslon kunnassa Norjassa sijaitseva tiilinen pitkäkirkko vuodelta 1855. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Voksenin kirkko

Voksenin kirkko () on Oslon kunnassa Norjassa sijaitseva tiilikirkko vuodelta 1995. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Fyllinge

Fyllinge on asuinalue Halmstadin kunnassa Hallandin läänissä samannimisessä historiallisessa maakunnassa Ruotsissa. Se oli aiemmin oma taajamansa, mutta vuodesta 2015 se on laskettu osaksi Halmstadin keskustaajamaa. ==Lähteet== ==Aiheesta muualla== Luokka:Ruotsin entiset taajamat Luokka:Halmstadin kunta
Orapa

Orapa on timanttikaivoksistaan tunnettu kaupunki Botswanassa. Kaupunki sijaitsee Central Districtin alueella, noin 385 kilometriä pääkaupunki Gaboronesta pohjoiseen ja 240 kilometriä Francistownista länteen. Kaupungin väkiluku oli 8 648 (VL2022; VL2011: 9 531 as.); Kaivosyhtiö Debswanan mukaan kaupunki toimii osin suljettuna kaupunkina ja samalla yhtiön läheisten Letlhakanen ja Damtshaan kaivosten hallinnollisena keskuksena. Kaivosyhtiön verkkosivun (11/2024) mukaan asukasluku olisi noin 12 000. Seudulta löydettiin laaja, noin 117 hehtaarin laajuinen timanttikenttä vuonna 1967. Kaivostyöläisten asuttamiseksi rakennettiin kaupunki. Timanttikaivos käynnistettiin vuonna 1971. Orapan timanttikaivoksen omistaa Debswana, joka on Botswanan valtion (50%) ja eteläafrikkalainen kaivosjätti De Beersin (50%) yhteisyritys. Kaupungin timanttikaivos luetaan maailman kymmenen suurimman timanttikaivoksen joukkoon. thumb|left|Orapan kaivosalueen turbiinivoimalaitos. Vuonna 2024 kaivostoiminta ulottui 305 metrin syvyyteen. Kaivoksen uskotaan etenevän 350 metriin vuoteen 2026 mennessä. Timanttiesiintymä sijoittuu vulkaanista alkuperää olevaan, noin 200 miljoonaa vuotta sitten muiden kiviainesten läpi purkautuneeseem kimberliittipiippuun. Debswanan kaivosten lisäksi Orapan kaupungin lähistöllä toimii myös kanadalaisen Lucara Diamond -kaivosyhtiön Karowen timanttikaivos. Se sijaitsee 25 kilometriä Orapasta etelään ja 23 kilometriä Letlhakanesta länteen. Karowen timanttikaivokselta on löydetty useita todella suurikokoisia, jalokivilaadun timantteja, muun muassa vuonna 2015 Lesedi La Rona -nimen saanut 222,2 grammaa (eli 1 111 karaattia) painanut timantti, ja elokuussa 2024 julkistettu 498,4 gramman (2 492 karaatin) vielä nimeämätön jalokivilaadun timantti. == Lähteet == Luokka:Botswanan kaupungit
Frösakull

Frösakull on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 2 699 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Åled

Åled on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 775 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Gullbrandstorp

Gullbrandstorp on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 781 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Ragnar Hollmérus

Hugo Ragnar Hollmérus (20. marraskuuta 1886 Helsinki – 8. joulukuuta 1954 Helsinki) oli suomalainen opettaja, rehtori, kuoronjohtaja ja tietokirjailija. Hollméruksen vanhemmat olivat tullinhoitaja Hugo Alarik Hollmérus ja Matilda Olivia Vænerberg. Hänen puolisonsa vuodesta 1919 oli kirjailija Margit von Willebrand-Hollmérus. Kirjailija ja kuvittaja Viveca Hollmerus oli heidän tyttärnsä. Ragnar Hollmérus tuli ylioppilaaksi 1905 ja valmistui filosofian kandidaatiksi 1912 ja lisensiaatiksi 1936. Hän oli Ruotsalaisen kansanakatemian ja Kauniaisten yhteiskoulun opettaja 1914–1920 ja Helsingin ruotsaisen normaalilyseon ruotsin yliopettaja 1920–1954 ja koulun rehtori 1942–1954. Hollmérus oli myös muun muassa Akademiska Sångföreningen -kuoron johtaja 1912–1915 ja mieskuoro Muntra Musikanterin johtaja 1915–1921. Hän julkaisi lisäksi useita oppi- ja tietokirjoja. (ei-vapaa) == Lähteet == Luokka:Suomalaiset opettajat Luokka:Suomen koulujen rehtorit Luokka:Suomalaiset kuoronjohtajat Luokka:Suomalaiset tietokirjailijat Luokka:Vuonna 1886 syntyneet Luokka:Vuonna 1954 kuolleet
Hollmérus

Hollmérus tai Hollmerus on muun muassa seuraavien suomalaisten henkilöiden sukunimi: *Berndt Emil Hollmérus (1840–1903), tilanomistaja, opettaja, pankinjohtaja ja valtiopäivämies *Hjalmar Hugo Ossian Hollmérus (1875–1933), kihlakunnan tuomari, pormestari *Margit von Willebrand-Hollmérus (o.s. von Willebrand, 1894–1982), kirjailija *Ragnar Hollmérus (1886–1954), opettaja, rehtori, kuorojohtaja ja tietokirjailija, Margit von Willebrand-Hollméruksen puoliso *Viveca Hollmerus (myöh. Cable, 1920–2004), kirjailija ja kuvittaja, Ragnar Hollméruksen ja Margit von Willebrand-Hollméruksen tytär
Aini Vaari

Aini Vaari (4. lokakuuta 1931 Äyräpää, Muolaa – 19. syyskuuta 2024 Jokioinen) oli suomalainen tekstiilitaiteilija. == Ura == Vaari pääsi 20-vuotiaana Finlaysonin Forssan-tehtaan suunnitteluateljeella mallipiirtäjän oppilaaksi. Yhtiön kouluttama Vaari työskenteli Finlaysonin tekstiilisuunnittelijana vuosina 1952–1974. Suunnitteluateljeessa Vaari työskenteli Elisabeth Lindahlin ja Arja Mattilan kanssa . Finlaysonin jälkeen Vaari ryhtyi freelanceriksi ja jatkoi painokangassuunnittelijan uraansa 2000-luvun alkuun saakka. Vaari työskenteli Pariisissa, ja hänen työnsä ovat suosittuja Japanissa. == Tunnettuja kuoseja == Vaari suunnitteli uransa aikana yli 2 000 kuosia. Esimerkiksi Finlaysonille hän suunnitteli muun muassa kuosit Aini, Coronna (alunperin Corona, 1958), Doris, Klaara, Omppu (1972), Puutarha (1960), Senni, Sylvi ja Taimi (1961) sekä Olga (1968). Kuoseja on painettu esimerkiksi nenäliinoihin, vaatetuskankaisiin, kuten flanelli- ja kreppikankaisiin, kodintekstiileihin ja pussilakanoihin sekä myös muovipinnoitettuihin kerneihin. Monet Vaarin suunnittelemista malleista otettiin Finlaysoinilla uustuotantoon 2000-luvun alussa. Finlayson juhli vuonna 2010 190-juhlavuottaan, minkä kunniaksi Jaana Reinikainen-Colin suunnitteli juhlamalliston, jonka inspiraationa toimivat Vaarin suunnittelemat klassikkokuosit. == Yksityiselämä == Vaarin perhe lähti kotoaan evakkoon talvisodan alkaessa vuonna 1939. Forssaan he muuttivat vuonna 1942. == Lähteet == Luokka:Suomalaiset tekstiilitaiteilijat Luokka:Vuonna 1931 syntyneet Luokka:Vuonna 2024 kuolleet
HMS Bideford (L43)

HMS Bideford (viirinumerot L43 ja U43) oli Britannian kuninkaallisen laivaston Shoreham-luokan sluuppi toisessa maailmansodassa. == Valmistus == Alus tilattiin vuoden 1929 laivasto-ohjelmassa Devonportin telakalta, missä köli laskettiin 10. kesäkuuta 1930. Alus laskettiin vesille 1. huhtikuuta 1931 ja valmistui 27. marraskuuta.Naval-history.net - HMS Bideford == Palvelus == Palvelukseen otettaessa alus liitettiin Itä-Intian laivastoasemalle, mistä se siirtyi 1938 Kiinan asemalle. Alus määrättiin marraskuussa 1939 palaamaan Britteinsaarille, jonne se palasi joulukuussa. Tammikuussa 1940 alus siirrettiin Välimeren laivastoon. Se saapui 5. tammikuuta Gibraltarille, missä se kohtasi HMS Aberdeenin ja HMS Videtten. Ne suojasivat Britteinsaarille saattueen HGF14, mistä alus erkani 15. tammikuuta. Alus siirrettiin Plymouthiin, missä se otettiin huollettavaksi Devonportin telakalle. Toisen maailmansodan alus oli saattuetehtävissä. Aluksen ilmasuojaa lisättiin asentamalla maaliskuussa 1941 kaksi yksiputkista 20 millimetrin ilmatorjuntatykkiä, joita asennettiin vielä maaliskuussa 1942 kaksi lisää.Hague 1993, s. 32. Kesäkuussa 1945 alus määrättiin reserviin, joten se siirrettiin Cardiffiin varastojen tyhjennykseen ja palveluksesta poistettavaksi. Heinäkuussa alus siirrettiin reserviin ja ankkuroitiin elokuussa Milford Haveniin, kunnes se siirrettiin poistolistalle. Alus myytiin 14. heinäkuuta 1949 BISCOlle romutettavaksi. T. W. Ward romutti aluksen Milford Havenissa.Hague 1993, s. 119. ==Lähteet== * * === Viitteet === Luokka:Shoreham-luokan sluupit Luokka:Devonportissa valmistetut alukset Luokka:Yhdistyneen kuningaskunnan toisen maailmansodan sluupit
American Conservative Union

American Conservative Union (lyh. ACU) on yhdysvaltalainen vuonna 1964 perustettu uusoikeistolainen vaikuttamisjärjestö.* ACU toimii konservatiivisena kattojärjestönä ja on merkittävä konservatiivisen politiikan äänenkannattaja. ACU tuo esille konservatiivisia toimintasuosituksia muun muassa poliitikoille, tiedotusvälineille kuin yleisölle. ACU järjestää vuosittain Conservative Political Action Conference (CPAC)-tapahtumaa, joka on Yhdysvaltain konservatiivien suurin vuosittainen tapahtuma. == Lähteet == Luokka:Konservatismi Luokka:Yhdysvaltalaiset järjestöt
Raspberry Pi OS

Raspberry Pi OS (aiemmin Raspbian) on Debian GNU/Linuxiin pohjautuva käyttöjärjestelmä, joka on suunnattu Raspberry Pi -laitteille. Käyttöjärjestelmästä on Raspberry Pi Desktop -versio tavallisille henkilökohtaisille tietokoneille. Käyttöjärjestelmän mukana tulee kevyt työpöytäympäristö, joka sisältää muun muassa verkkoselaimen, sekä palvelinsovelluksia. Käyttöjärjestelmä on siirtynyt X Window Systemin käytöstä Waylandiin. Ikkunointijärjestelmän käyttämä kompositoija vaihtui Gnomen mutterista wayfireen vuonna 2023 ja lopulta labwc-kompositoijaan. labwc perustuu modulaariselle wlroots-järjestelmälle. Käyttöjärjestelmän mukana tulee muutamia kaupallisia sovelluksia kuten Wolfram Mathematica, Minecraft ja Oraclen Java. == Lähteet == Luokka:Debian-pohjaiset jakelut Luokka:Raspberry Pi
African Methodist Episcopal Zion Church

African Methodist Epicopal Zion Church (lyh. AMEZ, aik. African Methodist Episcopal Church in America) on yhdysvaltalainen progressiivinen metodistinen kirkkokunta. Kirkkokunta perustettiin vuonna 1821 New Yorkissa Peter Williamsin johdolla. Zion-kirkko oli rakennettu vuonna 1800 ja metodistisen kirkon kanssa syntyneen kiistan jälkeen Zion-kirkko katkaisi suhteet ja muodosti oman kirkon, jonka nimi muutettiin myöhemmin nykyiseen muotoon erottaakseen sen AME-kirkosta. AMEZ kasvoi Yhdysvaltain pohjoisosissa Peter Williamsin ja James Varickin työn kautta. Kirkkokunta laajensi etelään J. J. Clintonin ja Eliza Ann Gardnerin työn kautta. AMEZ laajentui myös Kanadaan ja Afrikkaan 1800-luvulla. Vahvan lähetystyöpainotuksensa mukaisesti kirkkokunnalla on kirkkoja kaikissa maanosissa etelämmannerta ja Australiaa lukuunottamatta. Kirkko toimii erityisen aktiivisesti Länsi-Afrikassa. Kirkko noudattaa episkopaalista hallintojärjestelmää. Kirkolla on Yhdysvalloissa 12 piiriä ja piispainkokous kokoontuu 12 kertaa vuodessa. Piispainkokouksella on yleinen valvontaoikeus kirkkokuntaan nähden. African Methodist Episcopal Zion Church kuuluu jäsenyhteisönä National Council of Churches-järjestöön. == Kannatusalueet == AMEZ-kirkon suhteellisesti vahvimpia kannatusalueita osavaltioittain ovat Pohjois-Carolina, Alabama, Washington DC, Etelä-Carolina ja Mississippi. Yksittäisistä kaupungeista vahvimpia ovat New Bern, Rockingham, Washington, Elizabeth City ja Bennettsville. == Lähteet == Luokka:Metodismi Luokka:Kristinusko Yhdysvalloissa Luokka:Kristinusko Pohjois- Carolinassa
Kristinusko Bulgariassa

Tämä artikkeli kertoo kristinuskosta Bulgariassa. Kristittyjen osuus Bulgarian väestöstä on 64,7 prosnettia. Bulgarian suurin kirkkokunta on Bulgarian ortodoksinen kirkko. Muita krisittyjä ryhmiä ovat katoliset, armenialaiset kristityt ja evankeliset protestantit. Bysantti käännytti bulgaarit kristinuskoon vuonna 864. Bulgarian ortodoksinen kirkko sai autokefalisen aseman vuonna 927. Kirkolla on maassa yli 12 hiippakuntaa ja yli 2 000 pappia. == Lähteet == *
Pikador

Pikador (tai pikadori) on härkätaistelussa esiintyvä ratsumies, joka pistää härkää, yleensä keihäällä, seuraten tiettyä, tarkoin määriteltyä kuviota. Hän esiintyy perinteisen härkätaistelun alkuosassa. Pikadorin tehtävä on häiritä ja väsyttää härkää ennen kuin varsinainen härkätaistelija, matadori saapuu areenalle. Pikadorit "valmistelevat" härän, jotta matadori voi näyttää taidokkaita liikkeitään. Pikadorit pukeutuvat tavanomaisesti perinteisiin espanjalaisiin vaatteisiin ja heidän roolinsa yhdistää kulttuurillista taidetta ja riskinottoa. Pikadorin tehtävään kuuluu kolme vaihetta: # lävistää härän niskassa oleva lihas ohjatakseen härän hyökkäystä # väsyttää härän niskassa sijaitsevia lihaksia ja kestävyyttä sen yrittäessä nostaa hevosta ilmaan # saada härkä laskemaan päänsä seuraavaa vaihetta varten. Nämä pikadorin suorittamat vaiheet tunnetaan nimellä tercio de varas (suom. keppien osio tai keppien kolmannes). Katsojat saavat halutessaan joko buuata, kannustaa tai viheltää ilmaistakseen oman mielipiteensä pikadorin suorituksesta. Jos pikadori väsyttää tai vahingoittaa härkää liikaa, saattaa seurata hyvin ikävystyttävä tai "tylsä" taistelu. Ennen vuotta 1928 pikadorien hevoset eivät käyttäneet minkäänlaista suojausta tai haarniskaa. Tästä johtuen joskus jouduttiin kuolleen härän lisäksi noutamaan jokunen hevonen taistelun jälkeen. Hevosten vammoihin kuului usein murtuneita kylkiluita, sisäistä verenvuotoa ja sisäelinten vahingoittumista. Joskus härät onnistuivat suolistamaan hevosia, ja ennen vuotta 1928 yleisö arvosteli myös pikadorin kykyä suojella ratsuaan. Nykyään ratsua ympäröi patjamainen haarniska peto. Ennen kuin matadorit alkoivat panostaa ja kehittää tyyliä esiintymiseensä, pikador oli pääesiintyjä, jonka takia ihmiset tulivat katsomaan härkätaistelua. Matadorien rooli oli pienehkö, mutta ajan saatossa heistä tuli esityksen vetonaula ja pikadorien hohto vähitellen kuihtui pois. Termi pikadori on suomalaistettu versio espanjankielisestä samaa tarkoittavasta sanasta picador, joka tarkoittaa "pistäjää" tai "ärsyttäjää". == Lähteet == * https://vastaukset.fi/q/Mit%C3%A4+tarkoittaa+pikador#google_vignette Luokka:Härkätaistelu
Oleyylialkoholi

Oleyylialkoholi (C18H36O) on tyydyttymättömiin alkoholeihin kuuluva orgaaninen yhdiste. Yhdistettä voidaan käyttää muun muassa pinta-aktiivisten aineiden valmistamiseen. == Ominaisuudet, valmistus ja käyttö == Huoneenlämpötilassa oleyylialkoholi on kellertävää nestettä. Yhdiste on veteen liukenematonta ja liukenee useisiin orgaanisiin liuottimiin esimerkiksi etanoliin ja dietyylieetteriin. Nykyisin oleyylialkoholia valmistetaan vedyttämällä metyylioleaattia tai trioleiinia sinkkikatalyyttien läsnä ollessa. 1950-luvulle asti käytettiin oleaattiesterien tai kaskelottiöljyn Bouveault–Blanc-pelkistystäJürgen Falbe, Helmut Bahrmann, Wolfgang Lipps, Dieter Mayer & Guido D. Frey: "Alcohols, Aliphatic", teoksessa Ullmann’s Encyclopedia of Industrial Chemistry, John Wiley & Sons, New York, 2013. Oleyylialkoholia käytetään muun muassa kosmetiikassa emulsioita stabiloivana aineena. Yhdisteestä valmistetaan puhdistusaineissa käytettäviä glykolieettereitä ja sulfaattiestereitä. Muita käyttökohteita ovat tekstiilien ja paperien pintakäsittely, käyttö vaahdonestoaineena ja voiteluaineena. == Lähteet == Luokka:Alkoholit
Penkinlämmitin

Penkinlämmitin on laite, joka on suunniteltu lämmittämään auton istuimia. Ne ovat hyödyllisiä kylmissä ilmastoissa, joissa ne parantavat ajomukavuutta kylmällä säällä. == Historia == Penkinlämmittimet ovat kehittyneet merkittävästi vuosikymmenten aikana. Alun perin penkinlämmittimet olivat yksinkertaisia lämmitysmattoja, jotka asetettiin istuimen päälle. Nykyaikaiset penkinlämmittimet ovat usein integroitu suoraan auton istuimiin, ja niitä voidaan säätää lämpötilan mukaan. == Toimintaperiaate == Penkinlämmittimet toimivat yleensä sähköllä. Niissä on lämmityselementtejä, jotka ovat sijoitettu istuimen pehmusteiden sisään. Kun virta kytketään päälle, nämä elementit kuumenevat ja tuottavat lämpöä, joka siirtyy istuimen pinnalle. Useimmissa malleissa on useita lämpöasetuksia, joiden avulla käyttäjä voi säätää lämmityksen voimakkuutta. Luokka:Autotekniikka
Scanwings

Scanwings Oy on suomalainen vuonna 1977 perustettu tilauslentoyhtiö. Se lentää liike-, rahti- ja ambulanssilentoja päätoimipaikkanaan Helsinki-Vantaan lentoasema. Scanwingsin laivastoon kuuluu yksi Embraerin Praetor 600 -lentokone, kaksi Embraerin Phenom 300E -lentokonetta, kaksi Cessna CJ2+ -lentokonetta sekä yksi Pilatus PC-12 -potkurikone. == Lähteet == == Aiheesta muualla == * Luokka:Suomalaiset lentoyhtiöt
Taxtakópirin piiri

Taxtakópirin piiri (karakalpakiksi Taxtakópir rayonı, ) on paikallishallintoalue Uzbekistaniin kuuluvan Karakalpakstanin tasavallan itäosassa. Sen pinta-ala on 21 120 neliökilometriä ja asukasmäärä 38 900 henkeä (vuonna 2024). Piirin hallinnollinen keskus on Taxtakópirin taajama. Taxtakópirin piiri rajoittuu kaakossa Ellikqalan, etelässä Beruniyn, lounaassa Qaraózekin ja luoteessa Moynaqin piireihin, idässä Navoiyn alueeseen ja koillisessa Kazakstaniin. Alue on etupäässä Kyzylkumin aavikon reunalla sijaitsevaa tasankoa. Keinokastellut viljelysmaat saavat vetensä Qızketkenin kanavasta haarautuvan Quwanıshjarman kanavan kautta. Suurin järvi on 126 neliökilometrin laajuinen Qaratereń. Vuonna 1928 perustettuun piiriin kuuluu yksi taajama, 8 maaseudun itsehallintoaluetta ja 39 maaseutuasutusta. Kaupunkiväestön osuus on 43 prosenttia (vuonna 2024). Asukkaat ovat etupäässä karakalpakkeja ja kazakkeja. Piirin maatalous tuottaa puuvillaa, vehnää, riisiä, vihanneksia, perunaa, meloneja, lihaa, maitoa ja vuotia. Karjanhoito on erikoistunut karakullampaiden kasvatukseen. Lisäksi on muun muassa elintarviketeollisuutta. ==Lähteet== Luokka:Karakalpakstanin piirit
Loimolan Voima

Loimolan Voima on folk-yhtye, joka tuottaa kappaleita varsinaiskarjalan etelämurteella (suvikarjala). Yhtye muodostuu Lieksassa kasvaneista, juuriltaan suistamolaisista veljeksistä; Mika ”Miša” Saatsi ja Niko ”Miikkula” Saatsi. Miša on yhtyeen säveltäjä, kun taas Miikkula kirjoittaa tekstit. Loimolan Voima oli vuonna 2020 julkaissut ensimmäisen albuminsa nimeltään Ruttomužikan kyynäl (suom. Kiivaan miehen kyynel). Kesäkuussa 2022 yhtye julkaisi toisen albuminsa, Mi on praudua (suom. Mikä on totta). Se on myös äänittänyt karjalankielisen käännöksen Jaakko Tepon Hilma ja Onni -kappaleesta, karjalaksi Hilma da Onni. == Palkinnot == Loimolan Voima palkittiin Ruttomužikan kyynäl -albumillaan kansanmusiikkilevyksi vuonna 2021, kansanmusiikkitekijänä, Elmi Tsokkisen muistomitalilla 2023 ja Risteys- palkinnolla vuonna 2024. == Lähteet == Luokka:Musiikki Luokka:Suomalaiset folkyhtyeet
Sambor Prei Kuk

Sambor Prei Kuk () on arkeologinen alue Kambodžassa. Khmerien kielellä sen nimi tarkoittaa ’temppeli metsän rikkaudessa’. Tutkimusten mukaan se on ollut Chenlan kuningaskunnan pääkaupunki Ishanapura, joka kukoisti 500-luvun lopulla ja 600-luvun alussa. Alueella on yli sata temppeliä, joista kymmenen on kahdeksankulmaisia. Paikan koristellut hiekkakivielementit ovat tyypillisiä Angkorin arkkitehtuuria vanhemmalle rakennustyylille, joka tunnetaan Sambor Prei Kuk -tyylinä. Alueella kehitettyä taidetta ja arkkitehtuuria jäljiteltiin alueella laajasti, ja se loi pohjan Angkor-kauden ainutlaatuiselle Khmerien valtakunnan rakennustyylille. == Lähteet == Luokka:Unescon maailmanperintökohteet Kambodžassa Luokka:Kambodžan rakennukset ja rakennelmat Luokka:Kambodžan historia
Songs of Love and Hate (Leonard Cohenin albumi)

Songs of Love and Hate on kanadalaislaulaja Leonard Cohenin kolmas studioalbumi, joka julkaistiin 19. maaliskuuta 1971. == Kappaleet == Luokka:Leonard Cohenin albumit Luokka:Vuoden 1971 albumit
Musiikkikeskus Resonaari

Musiikkikeskus Resonaari on Helsingissä toimiva erityismusiikkikasvatuksen keskus. Resonaarin musiikkiopisto tarjoaa taiteen perusopetusta henkilöille, jotka tarvitsevat erityistä tai vaativaa tukea. Resonaarin toimintaa ylläpitää Helsinkimissio. Resonaari tarjoaa tukea myös musiikkia erityisryhmissä käyttäville ammattilaisille. Keskuksen yhteydessä toimii yhtye Resonaarigroup, joka työllistää viisi osatyökykyistä muusikkoa ja järjestää konsertteja. Resonaarin perusti vuonna 1995 Sibelius-Akatemian lehtorin Petri Lehikoinen. Toimintaa johti Markku Kaikkonen alusta alkaen. Ensimmäisten toimintavuosien aikana toteutettiin päihdekuntoutustutkimus, josta julkaistiin Ulla Hairon väitöskirja Musiikkiterapiaprosessin merkittävät tekijät ja merkittävät hetket päihteettömän elämäntavan tukijoina. Vuonna 1998 alkoi kuvionuottimenetelmän kehittämisprojekti, jota johtivat Markku Kaikkonen ja menetelmän kehittäjä Kaarlo Uusitalo. Vuonna 1999 perustettiin Resonaarin musiikkiopisto, joka sai taiteen perusopetuksen oikeudet vuonna 2004 ja järjestämisluvan vuonna 2019. Vuonna 2010 perustettiin Resonaarigroup, vammaismuusikoiden ammattiyhtye. == Palkinnot == * Thalia-palkinto vuonna 2020 teoksesta I det stora landskapet, yhteistyössä DuvTeaternin, Svenska Teaternin ja Wegelius kamarijousien kanssa * Konserttikeskus ry:n Inkku-palkinto vuonna 2016 * Kehitysvammaliiton Aino Miettinen -palkinto vuonna 2015 * Kordelinin säätiön kannustuspalkinto vuonna 2012 * International Music Councilin Musical Rights Award -kunniamaininta vuonna 2009 * Yle TV1 Vuoden Valopilkku -palkinto vuonna 2005 Markku Kaikkoselle ja Kaarlo Uusitalolle == Lähteet == * Kaikkonen Markku. 2015. Music for All – Everyone has the Potential to Learn Music. In Deborah Blair and Kim McCord (eds.) Exceptional Music Pedagogy for Children with Exceptionalities: International Perspectives. Oxford University Press. * Kivijärvi Sanna & Kaikkonen Markku. 2015. Inclusive music education in Finland: A multidimensional perspective with a case study of Special Music Centre Resonaari. The role of Special Music Centre Resonaari in advancing inclusive music education in Finland. In N. Economidou Stavrou & M. Stakelum (Eds.), European Perspectives on Music Education: Volume 4. Every learner counts: Democracy and Inclusion in Music Education, Helbling * Laes, T. 2017. The (Im)possibility of Inclusion. Reimagining the Potentials of Democratic Inclusion in and through Activist Music Education. Sibelius Academy: Studia Musica 72. * Ruokonen I., Pollari S., Kaikkonen M. & Ruismäki H. 2012. The Resonaari Special Music Centre as the Developer of Special Music Education between 1995-2010. Julkaisussa Procedia - Social and Behavioral Sciences 45 (2012). 401–406. ==Aiheesta muualla== * Resonaarin verkkosivut Luokka:Taiteen perusopetus Luokka:Suomalaiset musiikkialan oppilaitokset Luokka:Vammaiskulttuuri
Mikko Ayub

Mikko Ayub (s. 1969) on suomalainen toimitusjohtaja ja puheenjohtaja.Mikko Ayub on valittu Oulun yliopiston hallituksen puheenjohtajaksi – varapuheenjohtaja Tua Huomo Oulun yliopisto 26.1.2024, viitattu 11.11.2024Hallinnointiraportti Aktia 2018, viitattu 11.11.2024 Ayub sai maisterin oppiarvon Helsingin yliopistosta opiskeltuaan kansantaloustiedettä. Hän suoritti myös MBA-tutkinnon rahoituksessa Hankenissa. Ayub toimi johtavissa asemissa Nordeassa ja ekonomistina Suomen Pankissa. Hän aloitti toimimisen Aktia-pankin toimitusjohtajana 1. lokakuuta 2018. Ayubin toimitusjohtajakauden aikana Aktia-pankki muun muassa osti varainhoitopalvelut kilpailijaltaan Taalerilta. Ayub jätti tehtävänsä vuonna 2023.Venla Kuokkanen, Alex af Heurlin, Aktian toimitus­johtaja Mikko Ayub jättää tehtävänsä heti – saiko Ayub potkut? Helsingin Sanomat 27.2.2023, viitattu 11.11.2024 Ayub valittiin Oulun yliopiston hallituksen jäseneksi vuonna 2022 ja sen puheenjohtajaksi kaudelle 2024–2025. == Lähteet == Luokka:Suomalaiset henkilöt Luokka:Vuonna 1969 syntyneet Luokka:Elävät henkilöt
Saban kuningaskunnan muinaisjäännökset Maribissa

Saban muinaisen kuningaskunnan maamerkit on Unescon maailmanperintökohde Jemenissä, Maribin maakunnassa. Se koostuu seitsemästä arkeologisesta kohteesta, jotka todistavat rikkaasta Saban kuningaskunnasta ja sen arkkitehtonisista, esteettisistä ja teknologisista saavutuksista 1. vuosituhannelta eaa. islamin tuloon noin vuonna 630 jKr. Ne kertovat kuningaskunnan monimutkaisesta keskitetystä hallinnosta aikana jolloin se hallitsi suurta osaa Arabian niemimaan halki kulkevasta kauppareitistä, ja sillä oli keskeinen rooli laajemmassa kulttuurivaihdon verkostossa, jota edisti Välimeren ja Itä-Afrikan kanssa käytävä kauppa. Puolikuivassa laaksojen, vuorten ja aavikoiden maisemassa sijaitseva kohde käsittää suurten kaupunkiasutusten jäänteitä monumentteineen, temppeleineen, valleineen ja muine rakennuksineen. Maribin kastelujärjestelmä kertoo hydrologisen tekniikan ja maatalouden teknologista kehittyneisyydestä muinaisessa Etelä-Arabiassa. Niiden avulla on voity rakentaa aikansa suurin ihmisen tekemä keidas. == Lähteet == Luokka:Unescon maailmanperintökohteet Jemenissä Luokka:Jemenin historia
Qaraózekin piiri

Qaraózekin piiri (karakalpakiksi Qaraózek rayonı, ) on paikallishallintoalue Uzbekistaniin kuuluvan Karakalpakstanin tasavallan keskiosassa. Sen pinta-ala on 5 890 neliökilometriä ja asukasmäärä 54 400 henkeä (vuonna 2024). Piirin hallinnollinen keskus on Qaraózekin taajama. Qaraózekin piiri rajoittuu pohjoisessa Moynaqin, idässä Taxtakópirin, etelässä Beruniyn, Amudarjan ja Xojelin sekä lännessä Nukusin, Kegeylin ja Shımbayn piireihin. Alue on etupäässä tasankoa, jonka koillisosassa kohoavat Beltawin kukkulat ja etelässä Sultan Wáyis -vuoret. Piirin etelärajalla virtaa Amudarjajoki, jonka vettä käytetään maatalouden keinokasteluun. Vuonna 1928 ja uudelleen vuonna 1975 perustettuun piiriin kuuluu yksi taajama, 8 maaseudun itsehallintoaluetta ja 97 maaseutuasutusta. Kaupunkiväestön osuus on 30 prosenttia (vuonna 2024). Asukkaat ovat etupäässä karakalpakkeja, uzbekkeja ja kazakkeja. Piirin maatalous tuottaa puuvillaa, vehnää, riisiä, vihanneksia, perunaa, meloneja, lihaa, maitoa ja vuotia. Lisäksi on puuvilla-, rakennustarvike- ja elintarviketeollisuutta. Tebinbulaqin rautamalmikaivoksen yhteyteen on rakenteilla metallitehdas, jonka ensimmäisen vaiheen on määrä valmistua vuonna 2024. ==Lähteet== ==Aiheesta muualla== * Piirin sivusto Luokka:Karakalpakstanin piirit
Kåhre

Kåhre on muun muassa seuraavien suomalaisten henkilöiden sukunimi: * Georg Kåhre (1899–1969), opettaja ja kirjailija * Jan Kåhre, diplomi-insinööri, yrittäjä ja tietotutkija * Markus Kåhre (s. 1969), kuvanveistäjä * Olivia Kåhre (s. 1999), jalkapalloilija
Hinalugien kulttuurimaisema

Hinalugien kulttuurimaisema on Unescon maailmanperintökohde Azerbaidžanissa. Se koostuu korkealla vuoristossa sijaitsevasta Xınalıqin kylästä Pohjois- Azerbaidžanissa, korkealla sijaitsevista kesälaitumista ja maatalousterasseista Suur-Kaukasuksen vuoristossa, talvilaitumista Keski- Azerbaidžanin tasangoilla ja niitä yhdistävästä 200 kilometriä pitkästä kausiluonteisesta siirtoreitistä nimeltä Köç Yolu ("muuttoreitti"). Hinalugin kylässä asuu puolipaimentolaisia hinalugeja, joiden kulttuuria ja elämäntapaa määrittelee kesä- ja talvilaitumien välinen kausiluonteinen muuttoliike. He ovat säilyttäneet vanhan tavan siirtyä alavilta mailta ylängöille kesäksi. Luonnollisesti kehittynyt verkosto, johon kuuluu muinaisia kulkureittejä, väliaikaisia laitumia ja leiripaikkoja, muistomerkkejä ja moskeijoita, on syntynyt osana kestävää ekososiaalista järjestelmää, joka on mukautunut äärimmäisiin ympäristöolosuhteisiin. == Lähteet == Luokka:Quban piirikunta Luokka:Unescon maailmanperintökohteet Azerbaidžanissa
Vålerengan kirkko

Vålerengan kirkko () on Oslon kunnassa Norjassa sijaitseva kivinen pitkäkirkko vuodelta 1902. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Østre Akerin kirkko

Østre Akerin kirkko () on Oslon kunnassa Norjassa sijaitseva tiilinen pitkäkirkko vuodelta 1860. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Bruvikin kirkko

Bruvikin kirkko () on Osterøyn kunnassa Norjassa sijaitseva puinen pitkäkirkko vuodelta 1867. ==Lähteet== ==Aiheesta muualla== Luokka:Norjan puukirkot Luokka:Osterøy
Ryssämarkan kirkko

Ryssämarkan kirkko () on Porsangin kunnassa Norjassa sijaitseva puinen pitkäkirkko vuodelta 1856. ==Lähteet== ==Aiheesta muualla== Luokka:Norjan puukirkot Luokka:Porsanki
Lemmijoen kirkko

Lemmijoen kirkko () on Porsangin kunnassa Norjassa sijaitseva puinen pitkäkirkko vuodelta 1963. ==Kuvia== Kirkerom Lakselv.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Porsanki
Pyssyjoen kappeli

Pyssyjoen kappeli () on Porsangin kunnassa Norjassa sijaitseva kahdeksankulmainen puukirkko vuodelta 1958. ==Lähteet== ==Aiheesta muualla== Luokka:Norjan puukirkot Luokka:Porsanki
Trönninge

Trönninge on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 645 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Harplinge

Harplinge on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 597 asukasta vuonna 2021. ==Tunnettuja henkilöitä== * Albert Olsson (1904–1994), kirjailija, työskenteli pitkään opettajana Harplingessa ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Albert Olsson

Albert Olsson (30. elokuuta 1904 – 9. toukokuuta 1994) oli ruotsalainen kirjailija. Hänen romaaninsa sijoittuivat sekä aikalais- että historialliseen Hallantiin. Trilogia Sand (1940), Gränsland (1942) ja Tore Gudmarsson (1945) kertoi Ruotsin suurvalta-ajasta. Olsson työskenteli pitkään opettajana Harplingessa ja kirjoitti myös kirja-arvosteluja Ny Tid -lehteen. ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset opettajat Luokka:Vuonna 1904 syntyneet Luokka:Vuonna 1994 kuolleet
Aféntis Christós (saari)

Aféntis Christós () eli Tríglia (Τρίγλια) on pieni Kreikan saari, joka kuuluu Kreetan saariin ja sijaitsee Kreetan pohjoisrannikolla Málian kaupungin edustalla. Saaren pinta-ala on 0,0044 neliökilometriä ja se on asumaton. Hallinnollisesti Aféntis Christós kuuluu Chersónisoksen kuntaan, Iraklionin alueyksikköön ja Kreetan alueeseen. Aféntis Christóksen saari oli alun perin niemi, ja muuttui saareksi Santorínilla vuonna 1650 tapahtuneen tulivuorenpurkauksen seurauksena. Saari on saanut nimensä siellä olevasta Kristuksen kirkastumiselle (Metamórfosi tou Sotíra) omistetusta kirkosta. Saarella on myös minolaisaikaisia hautoja sekä venetsialaisaikaisen tukikohdan jäänteitä. == Lähteet == == Aiheesta muualla == Luokka:Chersónisos Luokka:Kreetanmeren saaret Luokka:Minolaiset kohteet Kreetalla
Aféntis Christós

Aféntis Christós (, ”Herra Kristus”; transl. myös Aféndis Christós) voi viitata seuraaviin paikkoihin Kreikassa: * Aféntis Christós, vuori Lasíthi- eli Díktivuorilla Kreetalla * Aféntis Christós, saari Kreetan pohjoisrannikon edustalla
Ágios Nikólaos (Chaniá)

Ágios Nikólaos () on pieni Kreikan saari, joka kuuluu Kreetan saariin ja sijaitsee Almyróksenlahdessa Georgioúpolin kylän edustalla. Saaren pinta-ala on noin 0,0008 neliökilometriä ja se on asumaton. Hallinnollisesti Ágios Nikólaos kuuluu Apokóronaksen kuntaan, Chanián alueyksikköön ja Kreetan alueeseen. Saari on saanut nimensä siellä olevasta pienestä Pyhälle Nikolaokselle (Ágios Nikólaos) omistetusta kirkosta. Saari on yhdistetty Kreetan pääsaareen noin 630 metriä pitkällä pengertiellä kävelijöitä varten. == Lähteet == == Aiheesta muualla == Luokka:Apokóronas Luokka:Kreetanmeren saaret
Kymó

Kymó (, myös Kýmo, Κύμο, Kými, Κύμη) eli Koúmeli (Κούμελη, myös Kounéli, Κουνέλι) eli Chamilí (Χαμηλή) on pieni Kreikan saari, joka kuuluu Kreetan saariin ja sijaitsee Kreetan kaakkoisrannikolla Zíroksen Agía Eirínin kylän edustalla. Saaren pinta-ala on noin 0,028 neliökilometriä ja se on asumaton. Hallinnollisesti Kymó kuuluu Siteían kuntaan, Lasíthin alueyksikköön ja Kreetan alueeseen. == Lähteet == Luokka:Libyanmeren saaret Luokka:Siteía
Léon (saari)

Léon () eli Kounelonísi (Κουνελονήσι) eli Nisí (Νησί) eli Strongyló (Στρογγυλό) on pieni Kreikan saari, joka kuuluu Kreetan saariin ja sijaitsee Soúdanlahdessa suuremman Soúdan saaren luoteispuolella. Saaren pinta-ala on noin 0,018 neliökilometriä ja se on asumaton. Hallinnollisesti Léon kuuluu Chanián kuntaan, Chanián alueyksikköön ja Kreetan alueeseen. Venetsialaiset, joilla oli linnoitus viereisellä Soúdan saarella, kutsuivat Léonia nimellä Scoglio dei Conigli, ”Jänisten saari”. Tästä on peräisin saaren nykynimiin kuuluva Kounelonísi, ”Jänissaari”. Nimi Nisí tarkoittaa yksinkertaisesti ”Saarta”, kun taas nimi Strongyló (”Pyöreä”) viittaa saaren muotoon. == Lähteet == Luokka:Chaniá Luokka:Kreetanmeren saaret
Kounelonísi

Kounelonísi (, ”Jänissaari”) voi viitata seuraaviin saariin Kreikassa: * Kounelonísi eli Schínos, saari Kykladien saariryhmässä lähellä Mýkonosta * Léon eli Kounelonísi, saari Soúdanlahdessa Kreetan rannikon edustalla == Katso myös == * Kounéli, useita paikkoja
Megálo Paximádi

Megálo Paximádi (, ”Suuri Paximádi”) eli Paximádia éna (Παξιμάδια ένα, ”Paximádia yksi”) on pieni Kreikan saari, joka kuuluu Kreetan saariin ja tarkemmin Paximádian saariin, ja sijaitsee Messaránlahden suulla Kreetan etelärannikon edustalla. Saaren pinta-ala on 0,712 neliökilometriä ja se on asumaton. Hallinnollisesti Megálo Paximádi kuuluu Ágios Vasíleioksen kuntaan, Réthymnon alueyksikköön ja Kreetan alueeseen. Megálo Paximádi on Paximádian saarista lännenpuoleinen ja nimensä mukaisesti suurempi. Sen itäpuolella sijaitsee pienempi Mikró Paximádin saari eli Paximádia dýo. Megálo Paximádin etelärannalla on ranta nimeltä Varkáki (Βαρκάκι). == Lähteet == Luokka:Ágios Vasíleios Luokka:Libyanmeren saaret
Vanha suomalaisten poikain vitutuslaulu

thumb|Kappaleen ensiesitystä Kuudesti laukeava -sarjan sketsissä. Vanha suomalaisten poikain vitutuslaulu on Lapinlahden Lintujen kansanmusiikkia parodioiva kappale vuodelta 1992. Lapinlahden Lintujen kitaristi Veli-Pekka ”Puka” Oinonen sävelsi kappaleen Helsingin työväentalon takahuoneessa. Yhtyeellä oli työväentalolla konsertti, ja takahuoneessa jäsenet saivat idean Värttinä-yhtyettä parodioivasta miehisestä kappaleesta. Kappaleen valmiiksi säveltämiseen ja harjoitteluun meni noin tunti. Päämelodian Oinonen lainasi ”jostain vanhasta kansanlaulusta, joka juolahti ensimmäisenä mieleeni”.Rossi 2023, s. 215. Kappale muistuttaa Värttinän menestyskappaletta ”Marilaulu”.Lindfors, Jukka: Lapinlahden Linnut: Kärttynä esiintyy Ylen Elävä arkisto 23.10.2009. Viitattu 14.11.2024. Kappaleen ensiesitys oli television sketsisarjassa Kuudesti laukeava (1992), jossa Lapinlahden Lintujen jäsenet esittivät Kärttynä-nimistä kansanmusiikkiyhtyettä ja itse kappale esiteltiin nimellä ”Vanha kivennapalainen vitutuslaulu”. Sketsi oli samalla parodia Mikko Kuustosen juontamasta Q-klubista. Sketsi sai myönteistä palautetta sekä yleisöltä että Värttinän jäseniltä. Palautteen innostamina Lapinlahden Linnut päätti levyttää kappaleen albumilleen Grrr!, joka ilmestyi marraskuussa 1992.Rossi 2023, s. 212. Se ilmestyi samana vuonna myös singlenä, joka sisälsi kappaleesta albumiversion, remixin ja dub mixin.Rossi 2023, s. 384. Kappaleen paras sijoitus singlelistalla oli 2 ja Rumban listalla 17. ”Vanha suomalaisten poikain vitutuslaulu” on suoratoistopalvelujen aikakaudella kohonnut Lapinlahden Lintujen kuunnelluimmaksi kappaleeksi. Spotifysta sitä oli vuoden 2024 marraskuuhun mennessä kuunneltu noin 2,7 miljoonaa kertaa.Lapinlahden Linnut: Suositut. Spotify, 11.11.2024. Keväällä 2022 Petri Nygård julkaisi kappaleesta mukaelman ”Vituttaa”. == Singlen kappaleet == ;A-puoli # ;B-puoli # * # == Lähteet == * === Viitteet === Luokka:Lapinlahden Lintujen kappaleet Luokka:Vuoden 1992 kappaleet
Mikró Paximádi

Mikró Paximádi (, ”Pieni Paximádi”) eli Paximádia dýo (Παξιμάδια δύο, ”Paximádia kaksi”) on pieni Kreikan saari, joka kuuluu Kreetan saariin ja tarkemmin Paximádian saariin, ja sijaitsee Messaránlahden suulla Kreetan etelärannikon edustalla. Saaren pinta-ala on 0,605 neliökilometriä ja se on asumaton. Hallinnollisesti Mikró Paximádi kuuluu Ágios Vasíleioksen kuntaan, Réthymnon alueyksikköön ja Kreetan alueeseen. Mikró Paximádi on Paximádian saarista idänpuoleinen ja nimensä mukaisesti pienempi. Sen länsipuolella sijaitsee suurempi Megálo Paximádin saari eli Paximádia éna. == Lähteet == Luokka:Ágios Vasíleios Luokka:Libyanmeren saaret
John Bramhall

John Bramhall (1594–1663), oli anglikaaninen Armaghin arkkipiispa Irlannissa. Bramhall kannatti anglikaanista oppia kristuksen todellisesta läsnäolosta ehtoollisessa, kiisti syytteen Englannin kirkon skismaattisuudesta ja julkaisi vastauksena katoliselle piispalle Richard Smithille teoksensa Replication (1656), rukouksensa, jotta hän voisi elää nähdäkseen kristikunnan jälleenyhdistymisen.Caroline Divines encyclopedia.com ==Lähteet== Luokka:Anglikaaniset arkkipiispat Luokka:Irlannin kirkon piispat Luokka:Kristilliset apologistit Luokka:Vuonna 1594 syntyneet Luokka:Vuonna 1663 kuolleet
Jaunpur

Jaunpur on kaupunki Intian Uttar Pradeshin osavaltiossa. Nykyisen kaupungin perusti Delhin sulttaani Firuz Šah Tughluq vuonna 1394 Gomatijoen varrelle. Aikanaan huomattava kaupunki jäi lopulta Allahabadin varjoon. Vuoden 2011 väöestönlaskennan mukaan Jaunpurin asukasluku oli 180 362\. ==Maantiede== Jaunpur sijaitsee Intian Uttar Pradeshin osavaltiossa Jaunpurin piirkunnassa noin 55 kilometriä Varanasin kaupungista luoteeseen. Kaupungin läpi virtaa Gomatijoki. Kaupunkia ympäröi pääasiallisesti maatalouskäytössä oleva alluviaalitasanko. Tulvat ja kuivuudet ovat olleet suhteellisen yleisiä. ==Historia== Nykyisen Jaunpurin kaupungin paikalla on sijainnut kaupunki jo 1000-luvulla, mutta vanhempi kaupunki hävisi Gomatijoen tulvien yhteydessä. Nykyinen kaupunki sai alkunsa Delhin sulttaani Firuz Šah Tughluqin jälleenrakennuttaessa paikan vuonna 1359. Kaupungissa on edelleen Firuz Šahin rakennuttama linnoitus. Muita kauden rakennuksia ovat Atalan moskeija, Jama Masjid-perjantaimoskeija ja Gomatin ylittävä silta. Uusi kaupunki sai nimen Zafarabad kuvernööri Zafar Khanin mukaan. Nimen nykyisen muodon Jaunpur alkuperä ei ole selvä. Jotkin muslimihistorioitijat ehdottivat sen viittaavan sulttaani Muhammad bin Tughluqin valtaannousua edeltäneeseen titteliin Jawna Šah. Toisaalta sen on ehdotettu johdetun vanhemmasta nimestä, kuten mahdollisesta sanskritilaisesta muodosta Yamunendrapura. Delhin sulttaanien asema valtakuntansa itäosissa oli heikko ja paikalliset hindut kapinoivat heitä vastaan. Nasir al-Din Mahmud Tughluq lähetti Malik Sarwarin kukistamaan alueella syttynyttä kapinaa vuonna 1394 ja höän otti arvonimen Sultan al-Šark perustaen alueita Awadhissa hallinnen šarkidien dynastian. Sulttaani Bahlol Lodi kukisti šarkidit vuonna 1479 ja asetti valtaan oman poikansa. Vuonna 1489 Jaunupur liitettiin jälleen suoraan Delhiin. Vuonna 1526–1527 Baburin alaisuudessa joukkoja johtanut Humayun valtasi Jaunpurin joukkoineen. Baburin suurmoguleja uhkasi myöhemmin Šer Šah Surin nousu. Šer Šah oli vallannut Jaunpurin ennen vuotta 1530 ja asettanut sen varakuninkaaksi oman poikansa Adil Khanin. Myöhemmin kaupunki mainitaan vatsa kuvernööri Ali Kuli Khanin kapinan yhteydessä vuonna 1558. Ali kärsi tappion Akbarille vuonna 1567, joka piti kaupunkia väliaikaisena tukikohtanaan. Kaupungin merkitys väheni humattavasti Allahabadin perustamisen jälkeen. 1700-luvulla kaupunkia hallitsivat Awadhin nawabit ja vuonna 1775 se päätyi britelle. ==Väestö== Jaunpurin asukasluku oli Intian vuoden 2011 väestönlaskennan mukaan 180 362 ja vuoden 2024 arvion mukaan 255 000\. Vuonna 2011 asukkaista 63,48 % oli hinduja ja 33,28 % muslimeja. Lukutaitoisuus oli 81,22 %, eli yli osavaltion keskirajan (67,68 %). ==Lähteet== Luokka:Uttar Pradeshin kaupungit
Kap Guardafui

Kap Guardafui on niemimaa Afrikan sarven koilliskärjessä Somalian Puntmaan alueella. Antiikin kreikkalainen Periplus Maris Erythraei ja Klaudios Ptolemaios mainitsevat Kap Guardafuin nimellä Aromaton Akrotērion (Ἀρωμάτων ἀκρωτήριον) ja Strabon nimellä Notion Keras (νότιον κέρας).Arabiassa on käytetty nimeä Ras Asir ja Seydi Ali Reis mainitsee nimen Ras al-ahmar. Nykyisen nimen tausta ei ole täysin selvä, mutta se on yksi portugalilaisten merenkävijöiden käyttämistä nimen useista muodoista. Kap Guardafuin seutua on joskus pidetty ensimmäisten somalien asuinalueena. Alkujaan seudulla asui Dir- klaanin somaleja ja myöhemmin Darod-klaanin somaleja. Alueelle muutti myöhemmin myös pieni määrä Mahri-heimon arabeja, jotka sulautuivat paikallisiin ja puhuvat nykyisin somaliaa. Akseli Gallen-Kallela - Cape Guardafui (Indian Ocean, by Cape Guardafui).png|Akseli Gallen-Kallelan maalaus Cap Guardafui, 1909. Desert and ocean - 44533517561.jpg|Kuva avaruudesta. ==Lähteet== Luokka:Somalian maantiede Luokka:Niemimaat
Yalı Çapkını

Yalı Çapkını on televisioyhtiö Star TV:n esittämä turkkilainen TV-sarja. Sen päärooleissa ovat Afra Saraçoğlu ja Mert Ramazan Demir. == Aiheesta muualla == * Viralliset kotisivut * Luokka:Turkkilaiset draamasarjat Luokka:2020-luvun draamasarjat
Bruno Holmström

Johannes Bruno Holmström (6. lokakuuta 1881 Föglö – 14. lokakuuta 1944) oli suomalainen opettaja, virkamies ja kuoronjohtaja. Holmströmin vanhemmat olivat luotsivanhin Matts August Holmström ja Katharina Elisabeth Fogelström ja puoliso vuodesta 1911 Dagny Maria Brunberg. Holmström valmistui kansakoulunopettajaksi 1903. Hän oli Helsingin ruotsalaisen kansakoulun opettaja 1905–1938 ja Helsingin työväenopiston kirjanpidon opettaja 1914–1921. Holmström oli myös Helsingin kaupungin vuositilintarkastaja 1918–1928 ja Helsingin kaupungin yleisen paloapuyhdistyksen virkailija 1918 ja kamreeri vuodesta 1923. Useiden laulukuorojen johtajana toiminut Holmström oli Helsingin ruotsalaisen laulajainliiton varapuheenjohtaja vuodesta 1926 ja Suomen ruotsalaisen laulu- ja musiikkiliiton puheenjohtaja liiton perustamisesta alkaen, vuodesta 1929. Hän toimi myös Brage-yhdistyksen puheenjohtajana 1930–1937. (ei-vapaa) == Lähteet == Luokka:Suomalaiset opettajat Luokka:Suomalaiset virkamiehet Luokka:Suomalaiset kuoronjohtajat Luokka:Vuonna 1881 syntyneet Luokka:Vuonna 1944 kuolleet
Aika uskaltaa

Aika uskaltaa (Coming Out) on Heiner Carowin ohjaama itäsaksalainen draamaelokuva vuodelta 1989. Elokuva oli ainoa homoseksuaalisuutta Itä- Saksassa avoimesti käsitellyt elokuva, ja se jäi viimeiseksi valtiollisen DEFA-elokuvayhtiön julkaisuksi ennen valtion hajoamista. Se sai ensi-iltansa 9. marraskuuta 1989, samana iltana jolloin Berliinin muurin murtui ja itäblokin hajoamisen vyöry alkoi. Elokuvan esitys keskeytettiin ja yleisölle kerrottiin rajan avautumisesta. Valtaosa yleisöstä kuitenkin katsoi elokuvan loppuun ja liittyi vasta sen jälkeen kadulla juhlivan kansan joukkoon. ==Juoni== Nuoresta miesopettajasta Philippistä tulee itäberliiniläisen lukion luokanvalvoja. Hän yrittää rakastua opettajakollegaansa Tanjaan, mutta nuoruudenystävä Jacobin tapaaminen tuo homoseksuaaliset tunteet jälleen esiin. Philipp kohtaa huumeongelmista kärsivän Matthiasin. He rakastuvat ja Philipp alkaa huolehtia nuorukaisesta. ==Vastaanotto== Coming Out kilpaili vuoden 1990 Berliinin elokuvajuhlilla Kultaisesta karhusta, ja ohjaaja Carow palkittiin samassa gaalassa Hopeisella karhulla ja seksuaalivähemmistöjen Teddy- palkinnolla. Elokuva esitettiin Yle TV1 -kanavan ohjelmistossa toukokuussa 1991 nimellä Aika uskaltaa. Helsingin Sanomien Mikael Fränti luonnehti sitä ilmaisun tuoreudessa ja temaattisessa kiinnostavuudessa DDR:n viimeisten vuosien tärkeimpiin kuuluvaksi. Se on hänestä järkevän asiallinen mutta myös inhimillinen ja jännittävä elokuva ilman ilkeämielistä homofobiaa tai liioittelevaa sensationalismia. Brittikriitikko Derek Winnertin mielestä elokuva on paitsi dokumentinomainen ”aikakapseli” aitoine kuvauspaikkoineen ja arjen esineineen, myös kerronnaltaan ja kuvaukseltaan sujuva elokuvateos. ==Lähteet== Luokka:Itäsaksalaiset elokuvat Luokka:Vuoden 1989 saksalaiset elokuvat Luokka:Elokuvat seksuaali- ja sukupuolivähemmistöistä Luokka:Elokuvat koulusta ja koulutuksesta